Pohotovostný policajný útvar

Pohotovostný policajný útvar (skratka PPÚ) je zásahová jednotka, ktorá je organizačne súčasťou odboru poriadkovej polície príslušného krajského riaditeľstva Policajného zboru Slovenskej republiky (tzn. celý názov útvaru znie napr. Pohotovostný policajný útvar Odboru poriadkovej polície Krajského riaditeľstva Policajného zboru v Košiciach).

Organizačná štruktúra 
Každý PPÚ pozostáva zo skupiny výcviku, jednotky zvláštnych činností (t. j. činnosť vyjednávačov, ostreľovačov, pyrotechnikov, kynológov, vodičov špeciálnej techniky, činnosť vo výške a nad voľnou hĺbkou) a jednotky policajných akcií.

Územná štruktúra 
PPÚ sa nachádza na každom krajskom riaditeľstve PZ, tzn. v každom krajskom meste:
 PPÚ Bratislava
 PPÚ Trenčín
 PPÚ Trnava
 PPÚ Nitra
 PPÚ Žilina
 PPÚ Banská Bystrica
 PPÚ Prešov
 PPÚ Košice

Výzbroj 
Príslušníci PPÚ používajú samopaly Heckler & Koch MP5, útočné pušky Samopal vzor 58V, brokovnice Benelli M3, ostreľovacie pušky SIG-Sauer SSG 3000, a pištole Glock 17, Čz 75 a SIG Sauer P226.

Zdroje 
 Nariadenie ministra vnútra Slovenskej republiky č. 51/2001 o činnosti pohotovostných policajných útvarov odborov poriadkovej polície krajských riaditeľstiev Policajného zboru a o zmene a doplnení niektorých interných predpisov v znení neskorších predpisov
 Pohotovostné policajné útvary. cit. 2014-07-06. Dostupné na internete: <http://www.specialunits.sk/pohotovstne-policajne-utvary/>
 Augustín, Pavol. Poriadková polícia. Bratislava : Akadémia Policajného zboru, 2013. 115 s. ISBN 9788080545543. (podkapitola 5.5 Pohotovostné policajné útvary)

Policajný zbor